
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 137 
                                                            din 26 septembrie 2024
privind modificarea unui contract de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 29.181/18.09.2024 şi la Consiliul Local Sighișoara cu nr. 29.483/20.09.2024, de referatul de aprobare, înregistrat cu nr. 29.186/18.09.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa, înregistrată la Municipiul Sighișoara cu nr. 28.301/11.09.2024, prin care este pusă la dispoziția instituției informarea privind finalizarea acțiunii de fuziune prin absorbţie din data de 01.06.2024, în urma căreia societatea Orange Romania S.A. absoarbe Orange Romania Communications S.A., sens în care face cunoscut și faptul că raporturile contractuale derulate până în prezent urmează să fie preluate în vederea derulării lor cu această societate absorbantă, în caliatate de concesionar, precum și adresa înregistrată la Municipiul Sighișoara cu nr. 28.650/13.09.2024, prin care suntem informați cu privire la noua adresă a sediului social al Orange Romania S.A., societatea absorbantă; 

Având în vedere adresa înregistrată la Municipiul Sighișoara cu nr. 29.050/17.09.2024, prin care, pe lângă altele, Orange România S.A. depune documente în dovedirea schimbării denumirii firmei ca urmare a finalizării procedurii de fuziune din Orange România Communications S.A., societatea concesionară absorbită, în Orange România S.A., societate absorbantă, respectiv: Certificatul de înregistrare la Oficiul Național al Registrului Comerțului, Certificat constatator, Actul Constitutiv şi Monitorul Oficial, în care a fost publicată fuziunea prin absorbţie amintită;

Având în vedere că Municipiul Sighișoara, în calitate de concedent, are încheiat contractul de concesiune nr. 4/5.841/22.10.1993, așa cum a fost modificat și completat prin acte adiționale, cu Orange Romania Communications S.A., în calitate de concesionar;

Având în vedere contractul de concesiune nr. 4/5.841/22.10.1993, așa cum a fost modificat și completat prin acte adiționale, având ca obiect terenul situat în municipiul Sighișoara, str. M. Viteazu, nr. 80, înscris în C.F. nr. 7509 Sighișoara, sub nr. top. 3364/1/1/1/2, în suprafață de 450 mp. (300 mp. adjudecați la licitație publică și 150 mp., aprobați prin Hotărârea Consiliului Local Sighișoara nr. 29/27.07.1995), destinat construirii unei centrale telefonice;

Având în vedere că, potrivit documentelor aflate la dosarul concesiunii, Direcția de Telecomunicații Mureș (cea cu care a fost încheiat iniţial contractul mai sus menţionat) era parte a Regiei Autonome Romtelecom, aparținând de Ministerul Comunicațiilor ca operator de stat, iar potrivit informațiilor regăsite în mediul on-line, Romtelecom a devenit societate pe acțiuni și a fost privatizată, iar în urma procesului de rebranding, fostul Romtelecom S.A. devine Telekom Romania Communications S.A., oferind serviciile fixe de telecomunicații, apoi, Compania Telekom Romania Communications se redenumește Orange Romania Communications S.A. şi apoi, în contextul fuziunii prin absorbţie, devine Orange Romania S.A.;

Având în vedere că terenul care face obiectul contractului de concesiune antemenționat este înscris, actualmente, în C.F. nr. 50277 Sighișoara (nr. C.F. vechi: 9573), sub nr. top. 3364/1/1/1/2, ca aparținând Statului Român și în contabilitatea Municipiului Sighișoara este evidențiat, ca parte a domeniului privat, sub nr. de inventar 51.001;

Având în vedere vechimea contractului de concesiune nr. 4/5.841/22.10.1993, precum și schimbările legislative cu privire la concesiunea bunurilor intervenite de la data încheierii acestuia și până în prezent;
Având în vedere valoarea superioară a redevenței aferente contractului de concesiune nr. 4/5.841/22.10.1993, la care s-a ajuns în prezent ca urmare a aplicării prevederilor contractuale asupra valorii iniţiale a redevenţei stabilite prin contractul de concesiune, respectiv de 10.859,50 lei/an față de 3.060,00 lei/an – valoarea calculată prin aplicarea prevederilor art. 13 alin. (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare şi de 8.100 lei/an – valoare calculată conform pct. 29 din anexa nr. 1 la Hotărârea Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara;

Având în vedere recomandările făcute cu privire la contractele de concesiune prin scrisoarea nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 227/2015 privind Codul fiscal, cu modificările şi completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările şi completările ulterioare;
Având în vedere Raportul de specialitate al Direcţiei Arhitect Şef – Compartimentul Administrarea Domeniului Public şi Privat, înregistrat cu nr. 29.189/18.09.2024, prin care se propune modificarea unui contract de concesiune;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

         H O T Ă R Ă Ş T E:
Art. 1. Se aprobă modificarea contractului de concesiune nr. 4/5.841/22.10.1993, așa cum a fost modificat și completat, încheiat între Municipiul Sighișoara, în calitate de concedent și Orange Romania Communications S.A., în calitate de concesionar, având ca obiect terenul situat în municipiul Sighișoara, str. Mihai Viteazu, nr. 80, înscris în C.F. nr. 7509 Sighișoara, sub nr. top. 3364/1/1/1/2, în suprafață de 450 mp. (300 mp. adjudecați la licitație publică și 150 mp., aprobați prin Hotărârea Consiliului Local Sighișoara nr. 29/27.07.1995), destinat construirii unei centrale telefonice, astfel:

(1) Concesionarul din contractul de concesiune nr. 4/5.841/22.10.1993 se va identifica sub denumirea Orange Romania S.A. și datele de identificare aferente.

(2) Alineatul 1 al Capitolului II. Obiectul contractului din contractul de concesiune se actualizează cu noile date de identificare ale terenului, urmând a avea următorul conținut:

„Obiectul contractului de concesiune îl constituie terenul intravilan, cu suprafața de 450,00 mp. și categorie de folosință curți - construcții, situat în municipiul Sighișoara, str. Mihai Viteazu, nr. 80, jud. Mureș, înscris în C.F. nr. 50277 Sighișoara (nr. C.F. vechi: 9573), sub nr. top. 3364/1/1/1/2, pe care este edificată construcția C1 – Centrală telefonică automată, înscrisă sub nr. top. 3364/1/1/1/2-C1, proprietate a Orange Romania S.A.”

Art. 2. (1) Modificările menţionate la articolul precedent vor fi cuprinse într-un act adiţional la contractul de concesiune iniţial.

(2) Restul clauzelor cuprinse în contractul de concesiune nr. 4/5.841/22.10.1993, cu modificările și completările ulterioare, rămân nemodificate.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Şef, Direcţia Arhitect Şef – Compartimentul Administrarea Domeniului Public şi Privat, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică, Compartimentul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                       
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)        
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic – Serviciul Administraţie Publică Locală.

14 ex.  

B.A.

